Ուիլյամ Հոգարթ

Ուիլյամ Հոգարթ (, ), անգլիացի նկարիչ, գրաֆիկ, գրքի ձևավորող, արվեստի տեսաբան։

 Կենսագրություն 
Սովորել է արծաթի վրա փորագրող Է. Գեյմբլի մոտ, 1720 թվականից՝ Ջ. Թորնհիլի ակադեմիայում (Լոնդոն)։

Հոգարթին հռչակ են բերել անգլիական հասարակության բարքերը մերկացնող երգիծական նկարներն ու փորագրությունները (պղնձի վրա)՝ «Անառակ կնոջ կարիերան» (6 նկար, 1730–1731, չեն պահպանվել, փորագրվել են 1732 թվականին), «Վատնողի կարիերան» (8 նկար, 1732– 1735, Սոունի թանգարան, Լոնդոն, փորագրվել են 1735 թվականին), «Մոդայիկ ամուսնություն» (6 նկար, 1743–1745, Ազգային պատկերասրահ, Լոնդոն, փորագրվել են 1745 թվականին) և այլնն։

Հոգարթի դիմանկարները («Կապիտան Թ. Կորեմ», 1740, Կորեմի անվան որբանոց, Լոնդոն, «Ինքնանկար», 1745, Թեյթ պատկերասրահ, Լոնդոն, «Ծովախեցգետին վաճառող աղջիկը», 1740–1750-ական թվականներ, Ազգային պատկերասրահ, Լոնդոն) աչքի են ընկնում կերպարների սուր բնութագրումներով և խոր ռեալիզմով։

Իր գեղագիտական ըմբռնումները Հոգարթը շարադրել է «Գեղեցկության վերլուծություն» տրակտատում (1753)։

Հոգարթի գաղափարներն ու երկերը մեծ ազդեցություն են ունեցել XVIII դարի եվրոպական մշակույթի վրա։

 Պատկերասրահ 

«Խորհրդարանի ընտրություններ» (1753—1754)

 Ծանոթագրություններ 

 Երկեր 

The Analysis of Beauty by William Hogarth

Կատեգորիա:Անգլիացի նկարիչներ
Կատեգորիա:Քաղաքական արվեստագետներ